คือช่วงนี้หงุดหงิดง่ายรู้สึกเบื่อมีอาการเหน็บชาบ่อยมากอยู่ดีๆก็อยากร้องไห้ใจสั่นมือเท้าสั่นรู้สึกหิวบ่อยนอนไม่หลับอารมณ์แปรปรวนน้ำหนักขึ้นผิดปกติรู้สึกว่าใช้ชีวิตไม่สนุกอาการพวกนี้เกิดจากอะไรคะ
สวัสดีค่ะ จากอาการที่กล่าวมา ไม่ได้เป็นกลุ่มอาการที่จำเพาะเจาะจงต่อโรคใดค่ะโดยอาการใจสั่น มือสั่น หงุดหงิดง่าย อารมณ์แปรปรวน อาจมีสาเหตุได้ทั้งจากทางกายเช่นมีภาวะไทรอยด์ทำงานมากผิดปกติ หัวใจเต้นผิดจังหวะ หรือโรคทางจิตเช่น การมีความกังวลหรือความเครียดหรือตื่นเต้นกับสถานการณ์ต่างๆในชีวิตกระตุ้นให้มีการทำงานของระบบประสาทอัตโนมัติที่มากผิดปกติ จนมีอาการดังกล่าวแนะนำว่าถ้ายังมีกลุ่มอาการดังกล่าวมาเรื้อรัง ไม่หายไป ไม่ดีขึ้นแม้ได้พักผ่อนอย่างเต็มที่แล้ว ควรไปพบแพทย์ทั่วไปเพื่อตรวจร่างกายเพิ่มเติมว่าความผิดปกติหลักน่าจะอยู่ในระบบใด และเจาะเลือดร่วมกับพบแพทย์เฉพาะทางในสาขาที่เกี่ยวข้องต่อไป